stanford-oval/wikipedia huggingface dataset:
פורמולה 1 עונת 1998

| --- | --- |

מיקה הקינן, הזוכה באליפות
 סוג תחרות:  מרוץ מכוניות
 תאריך התחלה:  8 במרץ 1998
 תאריך סיום:  1 בנובמבר 1998
 מספר עונה:  49
 מספר מרוצים בעונה:  16
 זוכה באליפות הנהגים:  מיקה הקינן
 נקודות הנהג הזוכה:  100
 זוכה באליפות היצרנים:  מקלארן
 נקודות היצרן הזוכה:  156
 → פורמולה 1 עונת 1997 פורמולה 1 עונת 1999 ← 
במסגרת פורמולה 1 של שנת 1998 נערכו 16 מרוצים. באליפות העולם זכה בפעם הראשונה מיקה הקינן שנהג עבור קבוצת מקלארן-מרצדס. באליפות היצרנים זכתה קבוצת מקלארן.
כבכל עונה, חלו מספר שינויים בתקנון. העיקריים שבהם היו:
הגדלת עובי הדופן בחלק הקדמי של תא הנהג (באזור הגלגלים) להגנה נוספת על הרגליים.
הקטנת רוחב הרכב משני מטרים ל-1.80 מטר.
מספר שינויים לגבי ההגדרות הטכניות של בלמי המכוניות.
קביעת חריצים לצמיגים: שלושה מקדימה וארבעה מאחור.
קביעת ממדים חדשים לחריצי הצמיגים.
מרוצי עונת 1998

| 0 | 1 | 2 | 3 | 4 |
| --- | --- | --- | --- | --- |
| מספר המרוץ | מקום המסלול | תאריך המרוץ | נהג מנצח | קבוצה מנצחת |
| 1 | מלבורן, אוסטרליה | 8 במרץ | מיקה הקינן | מקלארן |
| 2 | אינטרלאגוס, ברזיל | 29 במרץ | מיקה הקינן | מקלארן |
| 3 | בואנוס איירס, ארגנטינה | 12 באפריל | מיכאל שומאכר | פרארי |
| 4 | אימולה, סן מרינו | 26 באפריל | דייוויד קולטהרד | מקלארן |
| 5 | ברצלונה, ספרד | 10 במאי | מיקה הקינן | מקלארן |
| 6 | מונטה קרלו, מונקו | 24 במאי | מיקה הקינן | מקלארן |
| 7 | מונטריאול, קנדה | 7 ביוני | מיכאל שומאכר | פרארי |
| 8 | מני-קור, צרפת | 28 ביוני | מיכאל שומאכר | פרארי |
| 9 | סילברסטון, אנגליה | 12 ביולי | מיכאל שומאכר | פרארי |
| 10 | שפילברג, אוסטריה | 26 ביולי | מיקה הקינן | מקלארן |
| 11 | הוקנהיים, גרמניה | 2 באוגוסט | מיקה הקינן | מקלארן |
| 12 | בודפשט, הונגריה | 16 באוגוסט | מיכאל שומאכר | פרארי |
| 13 | ספא-פרנקורשם, בלגיה | 30 באוגוסט | דיימון היל | ג'ורדן |
| 14 | מונזה, איטליה | 13 בספטמבר | מיכאל שומאכר | פרארי |
| 15 | נורברג, לוקסמבורג (*) | 27 בספטמבר | מיקה הקינן | מקלארן |
| 16 | סוזוקה, יפן | 1 בנובמבר | מיקה הקינן | מקלארן |
(*) הערה: הגרנד פרי של לוקסמבורג נערך למעשה בגרמניה במסלול שהיה מקובל להיקרא לפני כן "הגרנד פרי האירופאי". גם לאחר עונה זו הוא חזר להיקרא כך ולמעשה, נחשב כגרנד פרי של לוקסמבורג רק למשך עונות 1997 ו-1998.
דירוג נהגים סופי

| מיקום | נהג | קבוצה | נקודות |
| --- | --- | --- | --- |
| 1 | פינלנד מיקה הקינן | בריטניה מקלארן | 100 |
| 2 | גרמניה מיכאל שומאכר | איטליה פרארי | 86 |
| 3 | בריטניה דייוויד קולטהרד | בריטניה מקלארן | 56 |
| 4 | בריטניה אדי אירויין | איטליה פרארי | 47 |
| 5 | קנדה ז'אק וילנב | בריטניה ויליאמס | 21 |
| 6 | בריטניה דיימון היל | בריטניה ג'ורדן | 20 |
| 7 | גרמניה היינץ הרולד פרנצן | בריטניה ג'ורדן | 17 |
| 8 | אוסטריה אלכסנדר וורץ | איטליה בנטון-פליילייף | 17 |
| 9 | איטליה ג'אנקרלו פיסיקלה | איטליה בנטון-פליילייף | 16 |
| 10 | גרמניה ראלף שומאכר | בריטניה ג'ורדן | 14 |
| 11 | צרפת ג'אן אלזי | שווייץ סאובר | 9 |
| 12 | ברזיל רובנס באריקלו | בריטניה סטיוארט | 4 |
| 13 | פינלנד מיקה סאלו | בריטניה ארוז | 3 |
| 14 | ברזיל פדרו דניס | בריטניה ארוז | 3 |
| 15 | בריטניה ג'וני הרברט | שווייץ סאובר | 1 |
| 16 | דנמרק יאן מאגנוסן | בריטניה סטיוארט | 1 |
| 17 | איטליה יארנו טרולי | צרפת פרוסט-פז'ו | 1 |
דירוג קבוצות סופי

| מיקום | קבוצה | נקודות |
| --- | --- | --- |
| 1 | בריטניה מקלארן | 156 |
| 2 | איטליה פרארי | 133 |
| 3 | בריטניה ויליאמס | 38 |
| 4 | בריטניה ג'ורדן | 34 |
| 5 | איטליה בנטון-פליילייף | 33 |
| 6 | שווייץ סאובר | 10 |
| 7 | בריטניה ארוז | 6 |
| 8 | בריטניה סטיוארט | 5 |
| 9 | צרפת פרוסט-פז'ו | 1 |
| 0 | 1 | 2 |
| --- | --- | --- |
| 1997 | 1998 | 1999 |
| ז'אק וילנב | אלוף העולם-מיקה הקינן | מיקה הקינן |
| ויליאמס | אליפות היצרנים-מקלארן | פרארי |
עונת 2004 בליגת העל הרוסית בכדורגל

| --- | --- |

 תקופת התחרות:  12 במרץ 2004 – 12 בנובמבר 2004 (246 ימים) 
 מספר משתתפות:  16
 הזוכה:  לוקומוטיב מוסקבה 
 מספר משחקים:  240 
 → 20032005 ←
 
עונת 2004 בליגת העל הרוסית הייתה העונה השנייה של הפרמייר-ליג הרוסי במתכונתו החדשה והעונה ה-13, מאז 1991. העונה שוחקה מ-12 במרץ ועד 12 בנובמבר 2004. לוקומוטיב מוסקבה זכתה באליפות הליגה הרוסית, כשקריליה סובייטוב סמרה סיימה כסגנית האלופה לראשונה בתולדותיה ובהישג שנחשב להישג השיא של הקבוצה.
אלכסנדר קרז'אקוב מזניט סנקט פטרבורג הוכתר כמלך השערים של העונה לאחר שהבקיע 18 שערים. בסיכום העונה הודחו מהליגה קובאן קרסנודאר ורוטור וולגוגרד. במקומן העפילו טרק גרוזני וטום טומסק.
הקבוצות

| קבוצה | מאמן ראשי | הערות |
| --- | --- | --- |
| לוקומוטיב מוסקבה | יורי סיומין |  |
| צסק"א מוסקבה | פורטוגל ארתור חורחה (עד יולי) ואלרי גזאייב (מיולי) |  |
| קריליה סובייטוב סמרה | גאז'י גאז'ייב |  |
| זניט סנקט פטרבורג | צ'כיה ולאסטימיל פטרז'לה |  |
| טורפדו מוסקבה | סרגיי פטרנקו |  |
| שיניק ירוסלבל | אלכסנדר פוגבאלוב (עד מאי) ואלרי פרולוב (מאי) אולג דולמאטוב (ממאי) |  |
| סאטורן ראמנסקו | סורי איגנאטייב (עד ספטמבר) אלכסנדר טרחאנוב (מספטמבר) |  |
| ספרטק מוסקבה | איטליה נביו סקאלה (עד אוגוסט) לטביה אלכסנדרס סטארקובס (מספטמבר) |  |
| מועדון הכדורגל מוסקבה | ואלרי פטראקוב | עד 19 במאי 2004 נודעה כקבוצת טורפדו-מטאלורג. |
| רובין קאזאן | טורקמניסטן גורבן ברדייב |  |
| אמקאר פרם | סרגיי אובורין |  |
| פ.צ. רוסטוב | ויטאלי שבצ'נקו (עד אפריל) סרגיי בלאחנין (מאפריל) |  |
| דינמו מוסקבה | צ'כיה יארוסלב הרביק (עד יולי) ויקטור בונדארנקו (יולי-אוקטובר) אולג רומנצב (מאוקטובר) |  |
| ספרטק ולדיקווקז | צרפת רולאן קורבי (עד ספטמבר) סרביה דרגאן סבטקוביץ' (ספטמבר-אוקטובר) יורי סקינאייב (מאוקטובר) |  |
| קובאן קרסנודאר | ניקולאי יוז'אנין (עד מאי) סופרבי ישוגוב (מאי-אוקטובר) לאוניד נזארנקו (מאוקטובר) |  |
| רוטור וולגוגרד | ולדימיר פייזולין (מאפריל) יורי מארושקין (אפריל) אוקראינה ואלרי יארמצ'נקו (אפריל-יוני) יורי מארושקין (יוני-יולי) ולדימיר פייזולין (מיולי) |  |
הסופר קאפ הרוסי

משחק הסופר קאפ הרוסי 2004 הפגיש בין אלופת רוסיה 2003 צסק"א מוסקבה ומחזיקת הגביע הרוסי בכדורגל 2003/2004 ספרטק מוסקבה. המשחק נערך ב-7 במרץ 2004 בRZD ארנה, שאז נקרא אצטדיון לוקומוטיב.
הטורניר סימן את פתיחת עונת 2004 וזכתה בו צסק"א מוסקבה לאחר שגברה על יריבתה בתוצאה 3:1.
טבלת הליגה

| # | קבוצה | מש' | נצ' | תיקו | הפ' | ה"ש | יחס | נק' | הערות |
| --- | --- | --- | --- | --- | --- | --- | --- | --- | --- |
| ‏1 | ‏לוקומוטיב מוסקבה | ‏30 | ‏18 | ‏7 | ‏5 | ‏44 - 19 | ‏+25 | ‏61 | שלב המוקדמות השלישי של ליגת האלופות |
| ‏2 | צסק"א מוסקבה | ‏30 | ‏21 | ‏3 | ‏6 | ‏60 - 26 | ‏+34 | ‏60 | שלב המוקדמות השני בליגת האלופות |
| ‏3 | ‏קריליה סובייטוב סמרה | ‏30 | ‏16 | ‏7 | ‏7 | ‏49 - 36 | ‏+13 | ‏56 | ‏שלב המוקדמות בגביע אופ"א |
| ‏4 | ‏זניט סנקט פטרבורג | ‏30 | ‏14 | ‏8 | ‏8 | ‏47 - 32 | ‏+15 | ‏56 | ‏שלב המוקדמות בגביע אופ"א |
| 5 | טורפדו מוסקבה | 30 | 15 | 4 | 11 | 39 - 32 | +7 | 54 |  |
| 6 | שיניק ירוסלבל | 30 | 13 | 8 | 9 | 41 - 37 | +4 | 44 |  |
| 7 | סאטורן ראמנסקו | 30 | 13 | 8 | 9 | 42 - 37 | +5 | 41 |  |
| 8 | ספרטק מוסקבה | 30 | 12 | 6 | 12 | 38 - 33 | +5 | 40 |  |
| 9 | מוסקבה | 30 | 11 | 5 | 14 | 27 - 34 | -7 | 40 |  |
| 10 | רובין קאזאן | 30 | 8 | 9 | 13 | 36 - 42 | -6 | 33 |  |
| 11 | אמקאר פרם | 30 | 7 | 10 | 13 | 29 - 49 | -20 | 30 |  |
| 12 | רוסטוב | 30 | 8 | 6 | 16 | 31 - 42 | -11 | 29 |  |
| 13 | דינמו מוסקבה | 30 | 6 | 11 | 13 | 32 - 42 | -10 | 29 |  |
| 14 | אלניה ולדיקווקז | 30 | 6 | 10 | 14 | 20 - 39 | -19 | 28 |  |
| ‏15 | קובאן קרסנודאר | ‏30 | ‏5 | ‏10 | ‏15 | ‏22 - 43 | ‏-21 | ‏28 | ‏הדחה לליגת המשנה הרוסית |
| ‏16 | רוטור וולגוגרד | ‏30 | ‏5 | ‏8 | ‏17 | ‏24 - 45 | ‏-21 | ‏22 | ‏הדחה לליגת המשנה הרוסית |

מק' - מיקום; מש' - משחקים; נצ' - ניצחונות; הפ' - הפסדים; ש"ז -שערי זכות; ש"ח - שערי חובה; ה"ש - הפרש שערים; נק' - נקודות
תוצאות המשחקים

|  | לוקומוטיב | צסק"א | קריליה | זניט | טור>  | שיניק | סאט>  | ספרטק | מוס>  | רובין | אמקאר | רוס>  | דינמו | אלנ>  | קובאן | רוטור |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| לוקומוטיב |  | 1:0 | 1:0 | 0:1 | 3:1 | 3:0 | 2:0 | 0:0 | 0:1 | 0:0 | 0:0 | 1:1 | 2:1 | 3:0 | 3:0 | 0:1 |
| צסק"א | 0:1 |  | 1:1 | 3:3 | 3:3 | 1:1 | 2:0 | 2:1 | 0:0 | 1:0 | 3:0 | 2:0 | 0:0 | 1:0 | 3:1 | 3:0 |
| קריליה | 1:0 | 1:1 |  | 0:1 | 2:5 | 1:2 | 1:1 | 4:2 | 2:1 | 2:1 | 1:0 | 2:1 | 4:1 | 4:2 | 2:1 | 1:0 |
| זניט | 0:2 | 0:3 | 1:2 |  | 3:1 | 1:0 | 2:2 | 2:0 | 2:3 | 4:3 | 0:0 | 0:1 | 2:0 | 3:2 | 1:0 | 3:2 |
| טורפדו | 1:1 | 0:1 | 0:1 | 3:1 |  | 2:0 | 1:2 | 2:1 | 1:1 | 1:0 | 3:2 | 4:1 | 3:1 | 3:2 | 3:1 | 1:0 |
| שיניק | 0:2 | 2:1 | 0:1 | 2:1 | 3:1 |  | 1:0 | 1:1 | 1:1 | 1:1 | 2:1 | 1:0 | 1:0 | 1:1 | 1:0 | 2:1 |
| סאטורן | 1:2 | 0:1 | 1:2 | 1:3 | 1:1 | 0:0 |  | 2:2 | 1:1 | 1:1 | 1:1 | 2:0 | 0:0 | 5:1 | 2:1 | 2:0 |
| ספרטק | 1:3 | 0:2 | 3:1 | 0:3 | 1:2 | 1:0 | 0:2 |  | 3:2 | 2:0 | 6:0 | 1:0 | 2:2 | 0:1 | 1:1 | 1:1 |
| מוסקבה | 1:2 | 1:4 | 5:1 | 1:1 | 0:2 | 3:2 | 2:1 | 2:3 |  | 1:0 | 3:1 | 2:2 | 1:0 | 0:0 | 2:2 | 1:0 |
| רובין | 0:0 | 2:1 | 1:3 | 1:1 | 2:0 | 0:1 | 0:1 | 2:0 | 3:0 |  | 2:2 | 1:1 | 2:2 | 4:1 | 2:0 | 1:1 |
| אמקאר | 0:1 | 0:0 | 3:1 | 0:2 | 2:1 | 1:1 | 1:1 | 0:2 | 1:0 | 2:2 |  | 2:0 | 0:1 | 1:0 | 1:2 | 1:1 |
| רוסטוב | 1:2 | 1:3 | 0:1 | 2:1 | 0:4 | 0:0 | 1:2 | 3:1 | 1:2 | 1:0 | 0:0 |  | 2:0 | 0:0 | 1:1 | 4:1 |
| דינמו | 2:4 | 1:1 | 1:1 | 0:2 | 1:1 | 1:0 | 0:2 | 1:1 | 1:0 | 0:0 | 3:1 | 0:1 |  | 1:0 | 0:1 | 5:0 |
| אלניה | 1:2 | 1:4 | 1:4 | 0:3 | 0:0 | 2:1 | 0:3 | 0:2 | 1:0 | 0:0 | 1:2 | 0:0 | 4:2 |  | 2:0 | 1:1 |
| קובאן | 2:1 | 0:3 | 1:1 | 1:3 | 1:2 | 1:0 | 0:0 | 1:2 | 0:0 | 1:0 | 0:0 | 3:1 | 0:0 | 2:3 |  | 1:1 |
| רוטור | 2:2 | 1:3 | 3:2 | 2:5 | 0:1 | 0:2 | 1:0 | 2:3 | 1:1 | 0:1 | 2:2 | 3:2 | 0:0 | 0:1 | 1:1 |  |
| --- | --- |
: ניצחון המארחים
: שוויון
: ניצחון האורחים
מלכי השערים

| דירוג | שם | מספר שערים | קבוצה |
| --- | --- | --- | --- |
| 1 | אלכסנדר קרז'אקוב | 18 | זניט |
| 2 | אנדריי קריאקה | 17 | קריליה סובייטוב |
| 3 | דמיטרי סיצ'ב | 15 | לוקומוטיב |
|  | אלכסנדר פאנוב | 15 | טורפדו |
| 5 | הקטור ברקאמונטה ארגנטינה | 10 | מוסקבה |
|  | רומן פבליוצ'נקו | 10 | ספרטק |
|  | ואלרי יסיפוב | 10 | רוטור |
|  | אולכסנדר ספיבאק אוקראינה | 10 | זניט |
| 9 | רוברטס פושקוס ליטא | 9 | קריליה סובייטוב |
|  | איגור לבדנקו | 9 | טורפדו |
|  | איגור סמשוב | 9 | טורפדו |
|  | ואגנר לאב ברזיל | 9 | צסק"א |
|  | איביצה אוליץ' קרואטיה | 9 | צסק"א |
|  | דמיטרי קיריצ'נקו | 9 | צסק"א |
הערות שוליים

↑  Протокол матча
עקב לבן-זנב

| עקב לבן-זנב |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
סוג:: עקב
מין:: עקב לבן-זנב
שם מדעי
 Buteo albonotatus ‏קאופ, 1847
תחום תפוצה


עקב לבן-זנב (שם מדעי: Buteo albonotatus) הוא מין של עוף דורס מהסוג עקב הנפוץ במרכז אמריקה ובחלק מדרום אמריקה, בעיקר באזורים יבשים.
מין עקב זה קטן יחסית ומגיע לאורך 46-56 ס"מ, למוטת כנפיים של 117-140 ס"מ ולמשקל 565 עד 1,080 גרם, כשהנקבות גדולות מהזכרים בערך ב-900 גרמים. העקב בעל כנפיים וזנב ארוכים בצבע אפור בהיר בקצוות ושאר הגוף כעט לגמרי שחור. המקור והעיניים צהובים וכך גם הרגליים בעלות הטפרים החזקים. עקב זה דואה מעל יערות שונים, בעיקר מחטניים, שדות ובתות ואף במדבריות והרים גבוהים עד לגובה 3,000 מטר (אם כי נפוץ יותר עד גובה 1,500 מטר) וכן גם באזורי לחים כמו ביצות מיוערות או שדות. הוא מתרחק מאזורי יערות סגורים ויערות גשם. תפוצתו משתרעת בין דרום ארצות הברית ומקסיקו עד לארגנטינה, כשחלק מהפרטים נודדים דרומה בחורף. במקרה אחד נצפה עקב בנובה סקוטיה אך מדובר בפרט תועה.
מראה העקב ובייחוד כנפיו וזנבו מאוד מזכירים את אלה של הקתרטס התרנגולי המצוי באותם אזורים. העקב מחקה בצורתו והתנהגותו את הקתרטס הנוטה לאכול נבלות וגם איטי יחסית, דבר שאינו נראה כסכנה לרוב המינים הנטרפים ובעיקר לעופות אחרים, ביניהם שלווים, ציפורי שיר, אנפות ולעטלפים. הוא ניזון גם ממיני מכרסמים כמו טמיאסים, זוחלים, דו-חיים ולעיתים אף דגים. העקב מאבד גובה בהדרגה ובערך בגובה 10-30 מטר הוא צולל לעבר טרפו שלא מבחין באזהרה המוקדמת. בנוסף עקבים אלה נוהגים בעיקר בעונת הרבייה לצוד בזוגות ולעיתים עטים על טרף מבין עצים או מארבים מוכנים.
העקבים מקננים בראשי עצים גבוהים או צוקים, בקן בו הנקבה מטילה 1-3 ביצים.
הערות שוליים

↑  עקב לבן-זנב באתר הרשימה האדומה של IUCN
פורים שפיל

שחקנים בפורים שפיל, הולנד 1657
פורים שפיל (מיידיש: פּורימשפּיל או מגרמנית: Purimspiel; משחק פורים, מחזה פורים) הוא מופע היתולי לחג הפורים המתבסס על מגילת אסתר. זוהי למעשה דרמה קומית, שבה שחקנים, לעיתים קרובות לא מקצועיים, מופיעים בסגנון הקומדיה דל ארטה. השחקנים מחופשים לגיבורי המגילה כמו מרדכי היהודי, אסתר המלכה, אחשוורוש והמן. המופע כולל שירים היתוליים, מוזיקה, ריקודים וטקסט קומי.
מופעים מסוג זה היו נהוגים בקרב יהודי אירופה מאז המאה ה-16.
היסטוריה

מנהגים היתוליים בפורים היו נהוגים כבר בימים קדומים. אווירת החג הייתה שלובה במצב רוח מרומם, עליצות ואף שכרות. על פי התלמוד:
אמר רבא: "מיחייב איניש לבסומי בפוריא, עד דלא ידע בין ארור המן לברוך מרדכי."
מנהג ה"משוורתא דפוריא" (מקפצת פורים) היה נהוג בקהילות בבל וברחבי ביזנטיון. נערים היו מכינים בובה בדמותו של המן הרשע, תולים אותה על גגות למשך ימי החג ולבסוף שורפים אותה בשירה וריקודים.
בשנת 408, בתקופת הקיסר תאודוסיוס השני, נאסרה תליית המן בפומבי, משום שהמאמינים הנוצרים ראו במנהג את תלייתו של ישו. למרות האיסור שרד המנהג לפחות עד המאה העשירית.
מחזות ובהם מופעים בהשתתפות ליצנים ונגנים הופיעו לראשונה בתקופת הרנסאנס האיטלקי. בהשפעת הסביבה הופיעו דמויות ליצנים גם בספרות היהודית. איור ובו ליצן, הנושף בכלי נשיפה ומתופף בתוף, הופיע בספר יהודי שיצא לאור באיטליה ב-1450. חיתוך עץ שכלל ליצנים הופיע גם ב"ספר המנהגים" שיצא לאור בוונציה ב-1593. מנהגי ההתחפשות בפורים ידועים כבר משלהי המאה השלוש-עשרה. רבי יהודה מינץ, רבה של פדובה במאה החמש עשרה, פסק בזכות מנהגי ההתחפשות בפורים, הכוללים גם לבישת בגדי נשים על ידי גברים וההפך. אחריו פסק הרמ"א כי "מה שנהגו ללבוש פרצופים בפורים, וגבר לובש שמלת אשה ואשה כלי גבר, אין איסור בדבר מאחר שאין מכוונין אלא לשמחה בעלמא" (שו"ע, או"ח, תרצו, ח).
בשנת 1567 יצא לאור מחזה פורימי בשם "אסתר", שנכתב בספרדית על ידי סולומון אושקי (Solomon Usque) ולזרו גרציאנו (Lazaro Gratiano). מחזה זה נחשב לדרמה הראשונה בספרדית שנכתבה בידי יוצרים יהודים. בשנת 1648 פורסם מחזה נוסף בספרדית בשם "קומדיה פאמוסה דה אמאן (המן) אי מורדצ'יי (מרדכי)" (Comedia famosa de Aman y Mordechay), שמחברו נשאר אנונימי. המחזה הועלה בעיר ליידן שבהולנד ב-1699.
בקרב יהודי גרמניה הצגות "פורים שפיל" היו שכיחות. מתחילת המאה ה-17 (לראשונה ב-1598) הועלה לבמה מדי פורים "מחזה על טאב ייקליין ואשתו" (Spil von Tab Jäklein mit Sein Weib) בעיירה טאנהאוזן. המחזה לא פורסם. המחזה הראשון שכפי הנראה נקרא בשם "פורים שפיל" הוא המחזה "אחשוורוש שפיל" שיצא לאור ביידיש בפרנקפורט, גרמניה, ב-1708. מנהיגי הקהילה היהודית בפרנקפורט אסרו על העלאת המחזה, בשל שפתו המתובלת בניבולי פה.

בפורים בשנת 1713 הוצג בפרנקפורט מחזה פרי עטו של ברמן מלימבורג, תחת השם העברי מכירת יוסף, שזכה להצלחה מרובה.
ב-1720 נכתב בפראג המחזה ההיתולי "אקטא אסתר מיט אחשוורוש" (מעשי אסתר עם אחשוורוש), שהועלה על ידי תלמידי הישיבה של הרב דוד אופנהיים, שהתיר לתלמידיו להשתתף בהצגה בחג.
מחזה ה"פורים שפיל" הראשון בעברית, "שארית יהודה", יצא לאור בווינה ב-1827 על ידי שי"ר, והוא תרגום-עיבוד של המחזה Esther של ראסין.
הומור נמוך במחזות

השפה המדוברת בחלק מהמחזות היא שפה נמוכה, הכוללת ניבולי פה וגסויות.
במחזה "אחשוורוש שפיל" משתמש מרדכי במילים גסות כלפי המלך:
"לשנה טובה שטינקדיגה ביצים. דען מלך זאלן גישוועלן זייני ביצים"
ובקטע אחר:
"המלך, איך בין אין איין וואלד גיזעסן. און, האב אייער גיפליצט האב איך גיהערט"
במחזה "אקטא אסתר עם אחשוורוש" נשאל מרדכי למעמדו בחצר המלוכה. תשובתו היא: ”די מלכה איז מיין שייסטר קינד” (המלכה היא בת צואתי - 'צואתי' נשמע ביידיש כמו אחותי)
לשאלת אנשי החצר באיזו שפה הוא מדבר, עונה מרדכי: ”אויף לעק דיין ארש” שפירושו - לקקו לי בתחת.
מחזות "פורים שפיל" שהועלו בישראל

המשורר היידי איציק מאנגער כתב את משחק הפורים משירי המגילה שתורגם לעברית בידי מרדכי אמיתי. ההצגה הועלתה ביידיש בשנות השישים של המאה העשרים, תחת השם המגילה. את המוזיקה לשירים הלחין דובי זלצר. בהצגה השתתפו בין היתר השחקן מייק בורשטיין והוריו, פסח בורשטיין וליליאן לוקס, והיא זכתה להצלחה מרובה והגיעה ל-250 הופעות .
"מי היהודי בעל החטוטרת
 אשר מסתובב בשער הקרת
ולכל אשר מדברים שניים
זה הברנש מטה אוזניים?
– שוטה אתה בני אם לא ידעת,
ולא תבין אפילו: 
זהו מרדכי הצדיק, 
היהודי מן המגילה!"
ב-1966 עלה על בימת התיאטרון הקאמרי המחזה "אסתר המלכה" מאת נתן אלתרמן, שנכתב אף הוא כ"פורים שפיל" ברוח סיפורי אלף לילה ולילה. המחזה, בבימויו של גרשון פלוטקין, לא נחל הצלחה מסחרית. בתפקיד אחשוורוש הופיע השחקן אברהם מור.
ב-1976 הופק על ידי "האופרה העממית" משחק הפורים "המגילה" מאת איציק מאנגר בהשתתפות אברהם מור, שמוליק סגל ואחרים.
ב-2016 הרכב Theatronix העלה את אופרת רוק "פורים שפיל לעולם".
רב פורים

בישיבות, אולפנות ולעיתים תנועות נוער, מקובל המנהג של מינוי אחד התלמידים לרב פורים (או רבנית). תלמיד זה נושא בפני התלמידים דרשה היתולית.
לקריאה נוספת

אהובה בלקין, הפורים שפיל: עיונים בתיאטרון היהודי העממי, ירושלים: מוסד ביאליק, תשס"ג 2002.
מליה גיטלין-ביטנסקי, "על פורים שפיל ועל פארודיה", ידע-עם יב [31–32] (תשכ"ז), 9–16.
אליהו רוזיק, "השורשים הספרדיים של היסודות הפרודיים בפורים-שפיל האשכנזי", במה 127 (תשנ"ב), 51–62.
אהובה בלקין, '"בא מרדכי ואמר מה שאמר...': תרבות 'נמוכה' בפורים שפיל", מותר 14 (תשס"ז), 109–116.
הערות שוליים

↑  Purim
↑  אם כי יש המייחסים אותו למשורר הספרדי אנטוניו אנריקז גומז (Antonio Enriquez Gomez)
↑  מהסיבה הפרוזאית שהיה הראשון שנכתב ביידיש
↑  PURIM PLAYS
| פורים |
| --- | --- | --- |
| מצוות החג | מקרא מגילה • מתנות לאביונים • משלוח מנות • סעודת פורים ושתיית יין בפורים • פרסום הנס |  |
| מנהגים | משנכנס אדר מרבין בשמחה • זכר למחצית השקל • אוזן המן • התחפשות  • רעשן • בובת המן |  |
| מגילת אסתר | אישים במגילה: אחשוורוש • ושתי • המן • עשרת בני המן • זרש • בגתן ותרש • מרדכי היהודי • אסתר • חרבונה • אבגתא • התך • הגי תוספות למגילת אסתר • חלום מרדכי • תרגומי מגילת אסתר לארמית • היעדרותו של אלוהים ממגילת אסתר • מדרש אבא גוריון |  |
| תפילות ופיוטים | למנצח על אילת השחר • על הנסים • אשר הניא • ויאהב אומן ("קרובץ לפורים") • מי כמוך ואין כמוך • קוראי מגילה |  |
| שירים | ליהודים הייתה אורה ושמחה וששון ויקר • חג פורים (שיר) • אני פורים • ליצן קטן נחמד • תן כתף • ככלות ייני • רשימת שירים ופיוטים לפורים • פיוטים ושירים נוספים |  |
| שמחת פורים | פורים שפיל • רב פורים • עדלאידע • ליל שיכורים • פרודיות לפורים |  |
| מאכלים | אוזן המן • פזואלוס • פלודן • קרפלך • מקרוט • ספרא (מאפה) |  |
| שונות | עיר מוקפת חומה מימות יהושע בן נון • בן עיר שהלך לכרך ובן כרך שהלך לעיר • פורים משולש • פורים קטן • תענית אסתר • פרשת זכור • מצוות זכירת מעשה עמלק • מחיית זכר עמלק • מסכת מגילה • סעודת אסתר • פורים שני • קבר אסתר ומרדכי |  |
חגי ישראל ומועדיו
| --- | --- |
בקרת זהויות :  NLI: 987007550906105171  LCCN: sh85109187 
פורים שפיל בתיאטרון היהודי בוורשה, 2009
ילדי גן צופים בהצגת פורים, שנות ה-40
עקב כתום

| עקב כתום |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: עקבים
סוג:: עקב כתום
שם מדעי
 Leucopternis ‏קאופ, 1847

עקב כתום (שם מדעי: Leucopternis) הוא סוג של דורסי יום ממשפחת הנציים ותת-משפחת העקבים החי באמריקה הדרומית. בסוג זה 3 מינים. בעבר הם היו חלק מהסוג עקב שחור.
מינים אלה חיים באמריקה הדרומית ביערות הגשם הטרופיים והם בעלי פלומה שחורה-לבנה עם פנים כתומות ומקור אדום, כתום או שחור. העיניים גדולות וצהובות והרגליים כתומות. הם קטנים יחסית לתת-משפחתם ואורכם 30 ס"מ בממוצע.
הם ניזונים מבעלי חיים קטנים שונים ביער, בעיקר מציפורי שיר וממכרסמים אך גם מזוחלים, צפרדעים או חרקים גדולים.
מינים

Leucopternis semiplumbeus
Leucopternis melanops
Leucopternis kuhli
בעבר שויכו לסוג גם מיני הסוגים: עקב פלומביאוס, עקב מסורג, עקב לבן.
פי.פי.ג'י פיינטס ארנה

| --- | --- |

פי.פי.ג'י פיינטס ארנה
 כינוי:  פחית הצבע הבית שקרוסבי בנה
 שמות קודמים:  קונסול אנרג'י סנטר (2010-16)
 מיקום:  ארצות הברית פיטסבורג, ארצות הברית
 קואורדינטות:  40°26′22″N 79°59′21″W﻿ / ﻿40.4394°N 79.9892°W﻿ / 40.4394; -79.9892
 תקופת הפעילות:  18 באוגוסט 2010 – הווה (14 שנים)
 עלות הבנייה:  321 מיליון דולר
 בעלים:  Sports & Exhibition Authority of Pittsburgh and Allegheny County
 מפעיל:  קבוצת הבידור אנשוץ 
 משטח:  רב משטח (קרח)
 אדריכל:  לואיס ד. אסטורינו פוקוי ארכיטכטס למי גראב ארכיטכטוראל אינוביישנס פופולוס
 קבוצות:  פיטסבורג פינגווינס
 מושבים:  כדורסל: 19,000 הוקי קרח: 18,187
 ממדי משטח:  67,000 מטר בריבוע
 www.ppgpaintsarena.com
 he
 
פי.פי.ג'י פיינטס ארנה (באנגלית: PPG Paints Arena), היא זירה מקורה רב תכליתית בפיטסבורג המשמשת כביתם של הפיטסבורג פינגווינס מה-NHL. שימשה בעבר בתור הבית של פיטסבורג פאוור מה-AFL בין השנים 2011 ל-2014.
הבנייה הושלמה ב-1 באוגוסט 2010, והארנה נפתחה בזמן לעונת 11–2010 ב-NHL.
היא החליפה את הזירה הקודמת של הפינגווינס, סיוויק ארנה, שהושלמה ב-1961.
פריצת דרך טקסית התקיימה ב-14 באוגוסט 2008.
הזירה היא המובילה הראשונה בהתקן האמריקאי לבנייה ירוקה LEED. זירה עם אישור זהב הן ב-NHL והן ב-AFL.
זמן קצר לאחר פתיחת הזירה בשנת 2010 היא הוכתרה כ"מקום הקונצרטים הגדול החדש הטוב ביותר" בפרסי תעשיית הקונצרטים של פולסטאר ו"זירת ה-NHL הטובה ביותר" בסקר הקוראים של Sports Business Journal.
הזירה נקראה במקור Consol Energy Center (CEC) לאחר שקונסול אנרג'י רכשה את זכויות השיום בדצמבר 2008.
השם הנוכחי מגיע מפי.פי.ג'י אינדסטריס שבסיסה בפיטסבורג, שרכשה את זכויות השיום באוקטובר 2016.
תכנון ומימון

זמן קצר לאחר רכישת הפינגווינס ב-1999, החל מריו למיה לחפש תחליף לסיוויק ארנה, הזירה הוותיקה ביותר ב-NHL (נבנתה ב-1961).
בניסיון שלא להשתמש במימון ציבורי, הפינגווינס הגישו בקשה לרישיון משבצות תחת מועצת בקרת המשחקים של פנסילבניה.
הפינגווינס קיבלו את הרישיון, אם כי ההחלטה לאיזו חברת קזינו תקבל אישור, הוחלטה על ידי מועצת בקרת המשחקים.
קבוצת למיה הגיעה להסכם עם קזינו באי קאפרי, שהציעה לממן במלואו זירה בשווי 290 מיליון דולר, אם קאפרי תוכל להקים גם קזינו של 500 מיליון דולר בקרבת מקום.
בתי קזינו אחרים, כולל קזינו מג'סטיק סטאר ופורסט סיטי אנטרפרייסס, הסכימו אף הם לתרום חלקית למימון הזירה.
ב-20 בדצמבר 2006, מועצת בקרת המשחקים העניקה את הרישיון לקזינו מג'סטיק סטאר, שהסכים לשלם 7.5 מיליון דולר עבור 30 השנים הראשונות, בנוסף לכך שהפינגווינס ישלמו 4 מיליון דולר בשנה.
הקזינו חווה קושי כלכלי, שיכול היה להוביל למשלמי המיסים לממן את כל הפרויקט.
עם זאת, ב-14 באוגוסט 2008, מועצת בקרת המשחקים של פנסילבניה בחרה בניל בלאם לקחת בעלות על בתי הקזינו, מה שהוציא את בתי הקזינו מסיכון של פשיטת רגל.
הקזינו, המכונה כיום קזינו ריברס, נפתח בסופו של דבר ב-9 באוגוסט 2009, בשכונה הצפונית שאטו.
תוכנית המימון של הזירה סוכמה על ידי למיה, ראש עיריית פיטסבורג, לוק רייוונסטול, ומושל פנסילבניה אד רנדל ב-13 במרץ 2007, לאחר משא ומתן רב.
במהלך המשא ומתן, הפינגווינס חשבו האם להעביר את הזיכיון לקנזס סיטי או ללאס וגאס (שהאחרונה קיבלה זיכיון מטעם ה-NHL ב-2017);
לאחר ביצוע העסקה הסכימו הפינגווינס להישאר בפיטסבורג לפחות ל-30 שנים נוספות. מאוחר יותר הצהיר למיה שהעברה של הזיכיון אף פעם לא הייתה אפשרות, אבל במקום זאת הייתה זו טקטיקה של משא ומתן כדי לעזור לצוות לקבל מימון לזירה מרשויות המדינה והמקומיות כאחד.
הזירה הייתה אמורה להיפתח במקור לעונת 2009-10; עם זאת, הזירה נפתחה מוקם יותר בעונת 11–2010.
עלות הזירה הייתה צפויה לעלות כ-290 מיליון דולר, אך עלתה ל-321 מיליון דולר עקב עלייה בעלות הפלדה והביטוח. הפינגווינס הסכימו לשלם 3.8 מיליון דולר בשנה עבור בנייה, עם תוספת של 400,000 דולר בשנה עבור שיפורי הון.
לאחר עליית עלות של 31 מיליון דולר, הפינגווינס התחייבו לתוספת של 15.5 מיליון דולר, בעוד שהמדינה ורשות הספורט והתערוכות פיצלו את ההפרש.
בספטמבר 2009, המדינה תרמה 5.08 מיליון דולר נוספים מ"פנסילבניה משחקים לפיתוח ותיירות כלכלית" כדי לכסות על עליית "ריבית על איגרות חוב בריבית משתנה".